EkBass/fiwiki-20250220-pages-articles huggingface dataset:
Alleyway

Alleyway on Nintendon julkaisema toimintapeli, joka julkaistiin Japanissa 21. huhtikuuta 1989 GameBoylle. Peli julkaistiin myöhemmin myös Nintendo 3DS:n Virtual Consolelle. == Pelaaminen == Peli on Arkanoidin ja Breakoutin tyylinen peli. Pelissä käytetään alusta suuntaamaan energiapallo kohti tulevaa ruudukkoa päin tarkoituksena heikentää tai tuhota ne. Peli jatkuu kunnes koko kenttä on tyhjennetty. Pelissä on kolmen tason välein Mario-teemaisia bonus- tasoja. == Vastaanotto == Mikrobitin Jukka Tapanimäki antoi pelille 70 pistettä sadasta.Mikrobitti 3/1991, pelikonsoliliite == Lähteet == == Aiheesta muualla == * * * Virallinen sivusto Luokka:Vuoden 1989 videopelit Luokka:Mario-pelit Luokka:Toimintapelit Luokka:Game Boy -pelit Luokka:Virtual Console -pelit
Nolan Roux

Nolan Roux (s. 1. maaliskuuta 1988 Compiègne) on ranskalainen jalkapalloilija. Oikeajalkainen Roux on pelipaikaltaan hyökkääjä. Hänen kasvattajaseuransa on RC Lens, jossa hän pelasi ammattilaistasolla vain yhden ottelun Ligue 2:ssä. Vuonna 2009 Roux siirtyi Stade Brestoisiin, jossa hänestä tuli yksi Ligue 2:n parhaista maalintekijöistä. Kaudeksi 2010–2011 Brest nousi Ligue 1:teen ja Roux teki samalla pääsarjadebyyttinsä. Hän siirtyi tammikuussa 2012 Ligue 1:n puolustavaan mestariin Lille OSCiin, jossa hän on myös ollut maalintekijän roolissa. Hänen nykyinen sopimuksensa seuran kanssa ylettyy kesäkuun 2016 loppuun.http://www.transfermarkt.co.uk/nolan- roux/marktwertverlauf/spieler/81460 Roux on pelannut myös vuonna 2010 kaksi peliä Ranskan alle 21-vuotiaiden jalkapallomaajoukkueessa, joissa maaleja syntyi niin ikään kaksi.http://www.transfermarkt.co.uk/nolan- roux/nationalmannschaft/spieler/81460 == Lähteet == Luokka:Ranskalaiset jalkapalloilijat Luokka:Vuonna 1988 syntyneet Luokka:Elävät henkilöt
Eldorado at Santa Fe

Eldorado at Santa Fe on väestönlaskennallinen paikka (CDP) Santa Fen piirikunnassa, New Mexicon osavaltiossa, Yhdysvalloissa. Eldorado at Santa Fe sijaitsee maanteitse noin 24,5 kilometrin päässä Santa Fen kaupungistahttp://distancesonline.com. Eldorado at Santa Fe on väestönlaskennallinen asuinpaikka. ==Lähteet== ==Aiheesta muualla== Luokka:New Mexicon väestönlaskennalliset asuinpaikat
Trebbiano

Trebbiano on yksi maailman viljellyimmistä viinirypälelajikkeista. Rypäleestä on runsaasti muunnoksia, ja nimellä on yhteensä satoja synonyymeja eri maissa. Esimerkiksi Trebbiano Toscano -rypälelajikkeella on 135 eri nimeä eri puolilla maailmaa. Ranskassa rypäleen nimi voi olla Ugni blanc, St. Émilion, Clairette Ronde, Clairette de Vence tai vaikka Queue de Renard ja Korsikassa Rossola. == Historiaa == Trebbiano lienee alun perin lähtöisin Välimeren itäosasta, josta sen viljely levisi Italiaan Rooman keisarikunnan aikana. Sitä pidetään italialaisena alkuperäisrypäleenä, joka on levinnyt lähes kaikkiin viinintuotantomaihin. Nykyisen Ranskan alueelle se levisi mahdollisesti paavien Avignonin vankeuden aikana. == Viljelyalue== Rypäle on Italian viljellyin vaalea rypälelajike ja toiseksi viljellyin rypäle: sitä viljellään kaikkiaan 550 neliökilometrin alueella, varsinkin Keski- ja Etelä-Italiassa. Trebbianoa viljellään runsaasti myös Australiassa ja Argentiinassa. == Jalostus == Lähes kaikki Trebbiano-rypäleet ovat vaaleita, ja ne sopivat siten hyvin valkoviiniin. Useimmiten niitä käytetään yhtenä osana viinisekoituksissa, esimerkiksi Italiassa Orvieton alueen Trebbiano- valkoviineissä, procanicoissa. Trebbiano sopii happamuutensa ansiosta konjakin valmistukseen, ja se on myös balsamietikan raaka-aine. Trebbianosta on olemassa tumma lajike, Trebbiano Nero, ja sitä käytetään myös pöytärypäleenä. == Lähteet == == Aiheesta muualla == Luokka:Viinirypälelajikkeet
Sutton

Sutton tarkoittaa monta eri asiaa: ==Paikkoja== ===Englanti=== *Sutton, Lontoon kaupunkipiiri *Sutton, alue Lontoon Suttonin kaupunkipiirissä *Sutton, kunnallishallintoalue Bedfordshiressa *Sutton, kunnallishallintoalue Cambridgeshiressa *Sutton, kunnallishallintoalue Cheshiressa *Sutton, kunnalishallintoalue Essexissä *Sutton, kunnallishallintoalue Suffolkissa *Sutton, kunnallishallintoalue West Sussexissa *Sutton Coldfield, kaupunkipiiri Birminghamissa *Sutton Hoo, varhaiskeskiaikainen muinaisjäännös Suffolkissa ===Muualla=== *Sutton, kaupunki Kanadan Quebecissa *Sutton, pikkukaupunki Yhdysvaltojen Länsi-Virginiassa *Sutton, kaupunki Yhdysvaltojen Massachusettsissa *Sutton, kaupunki Yhdysvaltojen Nebraskassa *Sutton, kaupunki Yhdysvaltojen New Hampshiressa *Sutton, kaupunki Yhdysvaltojen Vermontissa *Suttonin piirikunta, Yhdysvaltojen Texasissa ==Henkilöitä== *Andy Sutton (s. 1975), kanadalainen jääkiekkoilija *Antony C. Sutton (1925–2002), brittiläis-yhdysvaltalainen historioitsija, taloustieteilijä ja kirjailija *Chris Sutton (s. 1973), englantilainen jalkapalloilija *Christopher Sutton (s. 1984), australialainen maantiepyöräilijä *Dudley Sutton (1933–2018), brittiläinen näyttelijä *George Miksch Sutton (1898–1982), yhdysvaltalainen lintutieteilijä ja taidemaalari *Len Sutton (1925–2006), yhdysvaltalainen Indianapolis 500 -kuljettaja *May Sutton (1886–1975), yhdysvaltalainen tennispelaaja *Robert Sutton (1671–1746), brittiläinen diplomaatti ja poliitikko ==Muuta== *Sutton, yhdysvaltalainen kilpa-autovalmistaja *USS Sutton, Yhdysvaltojen laivaston hävittäjä
Olof Granholm

Harry Olof Granholm (24. huhtikuuta 1924 Koivulahti – 5. marraskuuta 2016) oli suomenruotsalainen Vaasassa asunut kirjailija. Pienviljeljäperheeseen syntynyt Granholm kävi kansakoulun ja työskenteli sitten saha- ja metsätyömiehenä, merimiehenä, teurastajana ja karjanostajana. Granholmin kirjailijanura sai alkunsa, kun hän joutui selkäkipujen takia vuoteenomaksi koko talven ajaksi. Hän hankki magnetofonin ja äänitti ajankulukseen mieleensä tulleita tarinoita. Näistä tarinoista syntyi Granholmin esikoisteos Bässpojken (1971, suom. Pässipoika 1986), jonka myötä hän ryhtyi päätoimiseksi kirjailijaksi. Monet Granholmin kirjoista perustuvat hänen omiin elämänvaiheisiinsa. Vuonna 1986 Olof Granholm testamenttasi puolisonsa Sirin kanssa kaiken omaisuutensa heidän nimeään kantavalle säätiölle, jonka tarkoitus on edistää suomenruotsalaista kirjallisuutta. Säätiö jakaa vuosittain noin 45 000 euroa tähän tarkoitukseen. Summaan sisältyy vuodesta 1995 alkaen vuosittain jaettu, 10 000 euron suuruinen, 1700-luvulla eläneen runoilija Mikael Choraeuksen mukaan nimetty Choraeuspriset. == Teoksia == * Bässpojken. Schildt, Helsingfors 1971, suomeksi nimellä Pässipoika : romaani. Sahlgrenin kustannusliike, Otalampi 1986 * Egnahemsbyggarna näytelmä. Wasa Teater 1973 * Julfesten i Mölleby : radiokuunnelma. Radioteatern 1973 * Ko-Manne : radiokuunnelma. Radioteatern 1973 * Spånskottaren. Schildt, Helsingfors 1973 * Hurrarna, en stridsskrift om finlandssvenskarnas nutid ; av Olof Granholm et al. ; foto Ulf Nyström och Gösta Ågren. Författarnas andelslag, Jakobstad 1974 * Fredsboken av Göran Berglund et al. ; red. Olof Granholm och Gösta Ågren. Författarnas andelslag, Jakobstad 1975 * Livet på Trollstensvägen. Författarnas andelslag, Jakobstad 1975 * Spritjobbarna : näytelmä. Wasa Teater 1976 * Oxbollen. Schildt, Helsingfors 1977 * Hästhandlarens son. Schildt, Helsingfors 1978 * Den vita natten. Schildt, Helsingfors 1979 * Kobaggen. Schildt, Helsingfors 1980 * Påläggskalven. Schildt, Helsingfors - Norstedt, Stockholm 1981 * Nedoviggen. Schildt, Helsingfors 1986 * Brevet till Sonja. Sahlgren, Otalampi 1987 * Människans ansikte : en bok om Per Olov Hjortell ; av Olof Granholm, Anna-Lisa Sahlström, Gösta Ågren. Österbottniska författare och konstnärer 4. Skrivor, Nykarleby 1988 * Wiking Wargh : roman. Sahlgren, Otalampi 1988 * När änglarna flyr. Sahlgren, Otalampi 1991 * Enok erövrar världen : roman. Sahlgren, Otalampi 1999 * Pensionärsdansen. Scriptum, Vasa 2000 * Enok i fält. Skrivor, Nykarleby 2002 * Enok blir stor. Skrivor, Nykarleby 2004 * Kråkrisfolket. Skrivor, Nykarleby 2009 == Palkinnot == * Valtion kirjallisuuspalkinto 1973 * SLS:n palkinto 1979 * Albert Bonniers pris 1985 == Lähteet == * * * * * ===Viitteet=== Luokka:Suomenruotsalaiset kirjailijat Luokka:Vuonna 1924 syntyneet Luokka:Vuonna 2016 kuolleet
Lauri Lähdeaho

Lauri Johannes Lähdeaho (6. elokuuta 1923 Multia – 9. syyskuuta 2017 Helsinki)Kuolinilmoitus, Helsingin Sanomat 23.9.2017, s. C 20 oli suomalainen kirjailija. == Teoksia == * Uskon ja omantunnon tähden : kertomus jatkosodan päiviltä. Ristin voitto, Helsinki 1959 * Loot Sodoman portissa. Ristin voitto, Tikkurila 1970 * Keisarin perintö. Tekijä, Helsinki 1978 * Maa on tulessa talletettu pakene henkesi tähden, 1-3 : C-kasettiäänite. Nestor Kasetti, Panttila 1987 == Suomennoksia == * Billy Graham : Onnen salaisuus ; englanninkielestä suom. Lauri Lähdeaho. Ristin voitto, Helsinki 1956 == Lähteet == * == Viitteet == Luokka:Suomalaiset kristilliset kirjailijat Luokka:Vuonna 1923 syntyneet Luokka:Vuonna 2017 kuolleet
Scott (Wisconsin)

Scott on seitsemän kaupungin nimi Yhdysvaltojen osavaltiossa Wyomingissa: *Scott, Brownin piirikunta *Scott, Burnettin piirikunta *Scott, Columbian piirikunta *Scott, Crawfordin piirikunta *Scott, Lincolnin piirikunta *Scott, Monroen piirikunta *Scott, Sheboyganin piirikunta.
Keith Connor

Keith Leroy Connor (s. 16. syyskuuta 1957 Anguilla) on brittiläinen kolmiloikkaaja. Hän muutti synnyinmaastaan Anguillasta Britanniaan ollessaan kuusivuotias. Connor sai hopeaa sisäratojen EM-kilpailuissa Milanossa 1978 tuloksella 16,53. Hän voitti samana vuonna kultaa Kansainyhteisön kisoissa Edmontonissa loikittuaan 17,21. Prahan EM-kilpailuissa hän oli kuudes ja Moskovan olympialaisissa 1980 neljäs. Connor loikki sisäratojen maailmanennätyksen 17,31 Detroitissa 13. maaliskuuta 1981. Ulkorataennätyksensä 17,57 hän hyppäsi Provossa 5. kesäkuuta 1982. Hän voitti 1982 Euroopan-mestaruuden Ateenassa tuloksella 17,29 ja Kansainyhteisön kisat Brisbanessa tuulituloksella 17,81. Connor karsiutui loppukilpailusta Helsingin MM-kilpailuissa 1983. Hän sai pronssia Los Angelesin olympialaisissa 1984 tuloksella 16,87. == Lähteet == Luokka:Brittiläiset kolmiloikkaajat Luokka:Brittiläiset olympiamitalistit Luokka:Vuonna 1957 syntyneet Luokka:Elävät henkilöt
Edzellin linna

Edzellin linna on Edzellissä Skotlannissa sijaitseva linnanraunio, jolla on 1600-luvun alussa rakennettu muurin ympäröimä puutarha. Nykyään se on avoin turistinähtävyys ja Historic Scotlandin omistuksessa. Stirling-klaani myi aiemmin paikalla olleen linnan Lindsay-suvulle vuonna 1357. Linnan puutarhan rakennutti vuonna 1604 Sir David Lindsay. Jakobiittikapinan jälkeen linna alkoi rapistua. == Lähteet == == Aiheesta muualla == Luokka:Angusin linnat
Chak De! India

Chak De! India on vuonna 2007 ilmestynyt intialainen hindinkielinen urheiludraamaelokuva. Sen ohjasi Shimit Amin ja tuotti Aditya Chopra. Shah Rukh Khan näyttelee Intian maahockeyjoukkueen entistä kapteenia Kabir Khania, joka päätyy valmentamaan Intian naisten maahockeyjoukkuetta. Box Office India julisti elokuvan ”superhitiksi”. Se voitti monia palkintoja, mukaan lukien parhaan populaarielokuvan National Film Awards -palkinnon. == Näyttelijät == == Soundtrack == == Lähteet == == Aiheesta muualla == * Chak De! India Yash Raj Filmsin sivustolla * * Luokka:Vuoden 2007 intialaiset elokuvat Luokka:Intialaiset draamaelokuvat Luokka:Urheiluelokuvat Luokka:Hindinkieliset elokuvat Luokka:Yash Raj Filmsin elokuvat
Mingus Ah Um

Mingus Ah Um on yhdysvaltalaisen jazzmuusikko Charles Mingusin studioalbumi, joka julkaistiin vuonna 1959. Albumi kasvatti runsaasti Mingusin suosiota jazz-piireissä, ja se on myös Mingusin kaupallisesti parhaiten menestynyt albumi. Vuonna 2003 albumi valittiin Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä äänitteitä.Complete National Recording Registry Listing, Library of Congress. Viitattu 7.9.2020. == Sisältö == # # # # # # # # # === Bonuskappaleet (v. 1959 jälkeisissä painoksissa) === # * # # == Kokoonpano == * John Handy - alttosaksofoni kappaleissa 6-7, 9, 10-12, klarinetti kappaleessa 8, tenorisaksofoni kappaleissa 1-2 * Booker Ervin - tenorisaksofoni * Shafi Hadi - tenorisaksofoni kappaleissa 2-4, 7-8, 10, alttosaksofoni kappaleissa 1, 5-6, 9, 12 * Willie Dennis - pasuuna kappaleissa 1, 7-10 * Horacle Parlan - piano * Charles Mingus - kontrabasso,piano kappaleessa 10 Parlanin kanssa. * Dannie Richmond - rummut == Lähteet == Luokka:Vuoden 1959 albumit Luokka:Charles Mingusin albumit
Franciszek Lessel

Franciszek Lessel (n. 1780 Varsova – 26. joulukuuta 1838 Piotrków Trybunalski) oli puolalainen säveltäjä ja pianisti. Hän aloitti musiikinopintonsa isänsä Wincenty Ferdynand Lesselin johdolla ja lähti loppuvuodesta 1799 Wieniin Joseph Haydnin sävellysoppilaaksi. Hän piti konsertteja jousiyhtyeen jäsenenä ja pianistina jo ennen Wieniin lähtöään. Wienin-aikanaan Lessel vieraili Puolassa useita kertoja, ja hän palasi sinne lopullisesti Haydnin kuoltua vuonna 1809. Tällöin hän alkoi esittää pianistina omia teoksiaan. Hän soitti myös lasiharmonikkaa ja antoi musiikin opetusta.Wiener KammerOrchester: Franciszek Lessel Lesselin sävellysten joukossa ovat suosittu pianokonsertto ja Grande Polonaise. Hän teki elämänsä aikana myös lukuisia musiikkiin liittymättömiä töitä. Lesselin teoksissa on helposti tunnistettavissa W. A. Mozartin vaikutus; luonteenomaista hänen tyylilleen on improvisatorinen virtuoosisuus. Lesselin pianokonsertto (C-duuri, op. 14) oli ensimmäinen Puolassa esitetty kotimainen pianokonsertto. Lesselin tuotanto oli hyvin todennäköisesti tuttua Frédéric Chopinille.The Fryderyk Chopin Institute: Franciszek Lessel == Lähteet == Luokka:Puolalaiset säveltäjät Luokka:Puolalaiset pianistit Luokka:Vuonna 1780 syntyneet Luokka:Vuonna 1838 kuolleet
Manilan bussikaappaus

thumb|right|Kaapattu turistibussi Manilan bussikaappaus tapahtui Manilan Luneta-puistossa 23. elokuuta 2010, kun työnsä kiristyssyytösten takia menettänyt poliisi Rolando Mendoza otti panttivangeikseen 22 hongkongilaista turistia sekä kolme filippiiniläistä - hongkongilaisryhmän kuskin, oppaan ja valokuvaajan. Kaapattuun bussiin tehtiin lopulta rynnäkkö, jonka yhteydessä Mendoza ammuttiin kuoliaaksi. Panttivangeista kahdeksan (kaikki hongkongilaisia) sai surmansa. Mendoza oli työskennellyt Filippiinien poliisin palveluksessa vuodesta 1981. Hän esitti kaappauksen yhteydessä vaatimuksia, joista tärkein oli työpaikan saaminen takaisin. Neuvotteluissa avustamaan otettiin Mendozan poliisiveli. Osa panttivangeista vapautettiinkin neuvottelujen aikana ja bussinkuljettaja pääsi pakenemaan. Kun täysimittainen poliisioperaatio käynnistettiin, Mendoza ilmoitti Radio Mindanao Networkille tappaneensa kaksi panttivankia ja surmaavansa loputkin, ellei operaatiota keskeytetä. Piiritys päättyi rynnäkköön, jossa Mendoza surmattiin ja eloonjääneet pääsivät ryömimään bussista ulos. Poliisin eteneminen oli hyvin varovaista, koska kaappaaja tunsi poliisien toimintatavat ja tiesi, mitä odottaa. Hongkongin Donald Tsang ilmaisi pettymyksensä kaappauksen käsittelyyn. Kokonaisuudessaan pattitilanne kesti 10 tuntia, ja laukauksia vaihdettiin 90 minuutin ajan. Kriisin hidas käsittely heikensi Filippiinien suhteita Hongkongiin ja Kiinaan. 12\. huhtikuuta 2018 Filippiinien presidentti Rodrigo Duterte pyysi anteeksi tapahtumaa Filippiinien puolesta. == Lähteet == Bussikaappaus Luokka:Vuoden 2010 rikokset Luokka:Panttivankikriisit
Mipu Music

Mipu Music on suomalainen levy-yhtiö, joka on erikoistunut julkaisemaan etno- ja kansanmusiikkia. Rääkkylässä kotipaikkaansa pitävän yhtiön perustivat vuonna 1992 Värttinän laulaja Sari Kaasinen ja hänen puolisonsa Heikki Kemppainen.Ramnarine, Tina K.: "Ilmatar's Inspirations: Nationalism, Globalization, and the Changing Soundscapes of Finnish Folk Music", s. 184. University of Chicago Press 2003. ISBN 0-266-70403-3. Mipu Music on Värttinän ja Sari Kaasisen sooloalbumeiden lisäksi julkaissut muun muassa Angelin tyttöjen, Sirmakan ja Mylläreiden tuotantoa.Label: Mipu Music Rate Your Music. Viitattu 20.9.2014. == Julkaisuja == *Angelin tytöt: Dolla (1992) *Värttinä: Värttinä (1992) *Sari & Mari Kaasinen: Joko joulun alkaa saa (1992) *Sirkus: Ikävää (1992) *Sirmakka: Sirmakka (1992) *Setusongs (1993) *Angelin tytöt: Giitu (1993) *El Septeto: Somos el septeto (1993) *Röntyskä: Röntyskäsongs (1993) *Värttinä: Aitara (1994) *Maarit Korhonen: Favourite Toy (1994) *Angelin tytöt: Skeaikit (1995) *Arja Kastinen: Iro (1995) *Toorama: Mordvin Songs (1995) *Män Näppipeliks - kansanmusiikkia Rääkkylästä (1996) *Gjallarhorn: Ranarop (Mipu Music & Warner) (1997) *Girls of Angeli: The New Voice of North (Mipu Music & Warner) 1997 *Myllärit: Eta Pravda (1997) *Sari Kaasinen & Otawa: Reissunainen (2002) *Sari Kaasinen & Otawa: Sarin joulu (2002) *Eri esittäjiä: Mielin kielin kanteleella (2002) *Rämpsäkät: Rämpsäkät (2003) *Sari Kaasinen & Otawa: Mie kun (2006) *Sari Kaasinen, Metku-kuorot: Metkuillaan (2012) *Fresh Touch: The Ethiopian EP (2012) *Sari Kaasinen: Aika riemulle ruveta (2014) == Lähteet == Luokka:Suomalaiset levy-yhtiöt
Sirmakka (yhtye)

Sirmakka oli vuosina 1986–1997 toiminut suomalainen kansanmusiikkiyhtye. Lapsista ja nuorista koostuneen Sirmakan johtohahmona oli Värttinän laulaja Sari Kaasinen, lukuun ottamatta vuosia 1992–1994, jolloin se toimi hänen sisarensa Mari Kaasisen johtamana. Sirmakan taustalla oli Värttinän menestyksen Rääkkylässä synnyttämä kansanmusiikki-innostus.Sirmakka (86-92) Sari Kaasisen kotisivut. Viitattu 20.9.2014. Sirmakka julkaisi kaksi albumia. Vuonna 1992 ilmestyneellä esikoislevyllä oli mukana 20-henkinen ryhmä, josta 1996 julkaistulla toisella albumilla oli jäljellä enää viisi soittajaa. Yhtyeen ohjelmisto koostui inkeriläisistä ja karjalaisista kansanlauluista sekä Sirmakkaa varten sävelletystä materiaalista. Ryhmän soittimisto oli monipuolisempi kuin esikuvansa Värttinän. Mukana oli kanteleiden rinnalla muun muassa haitareita ja viuluja sekä klarinetti, mandoliini ja kontrabasso. == Diskografia == *Sirmakka (1992) *Tsihi Tsihi (1996) == Lähteet == Luokka:Suomalaiset kansanmusiikkiyhtyeet
Vesa Pallasvesa

Vesa Markku Pallasvesa (vuoteen 1971 Pitkänen) on suomalainen silmälasikehysten suunnittelija ja entinen tanssija. Saukkola, Mirva: Vesa Pallasvesa keräsi paperia ja haaveili linnuista, Taloussanomat 13.3.1999. Viitattu 20.9.2014. Pallasvesa kävi optikko-opiston 1960-luvulla, mutta 1980-luvulle saakka hän toimi päätyönään tanssijana muun muassa Helsingin kaupunginteatterissa ja tanssiteatteri RaatikossaPallasvesa, Vesa , Suomalaisen tanssin tietokanta Tanka. Viitattu 20.9.2014.. Sen ohella hän suunnitteli ja valmisti Optilook-yrityksessään silmälasikehyksiä, joita esiteltiin usein naistenlehtien muotijutuissa. Pallasvesa sanoo olevansa muun muassa Mikko Alatalon, Simo Frangénin ja Esa Saarisen kehystyylin takana. Hänellä on myös ulkomaisia asiakkaita.Kaksi muuta kehysten käsityöläistä, Helsingin Sanomat 22.8.2013. Artikkelin maksullinen verkkoversio. Viitattu 18.5.2023.Kaupungin paras 2005: optikko, City-lehti 7.10.2005. Viitattu 20.9.2014. Hänen nykyinen yrityksensä on Boomer Oy.Boomer.fi, viitattu 20.9.2014. Pallasvesa toimi 1997–2003 BirdLife Suomen liittohallituksessa.Liittohallituksien kokoonpanot 1973– , BirdLife Suomi. Viitattu 20.9.2014. Pallasvesa avioitui vuonna 1974 lentoemäntä Pipsa o.s. Kaihuan kanssa, joka on 1980-luvulta asti tunnettu filosofi Esa Saarisen vaimona.Ennakoi ongelmat. Iltalehti 2006. Viitattu 18.5.2023. ==Lähteet== ==Aiheesta muualla== * Luokka:Suomalaiset tanssijat Luokka:Syntymävuosi puuttuu Luokka:Elävät henkilöt Luokka:Suomalaiset muotoilijat
P-Nitrobentsaldehydi

p-Nitrobentsaldehydi eli 4-nitrobentsaldehydi (C7H5NO3) on orgaaninen yhdiste ja bentsaldehydin nitrattu johdannainen. Yhdistettä käytetään valmistettaessa lääkkeitä ja väriaineita. p-Nitrobentsaldehydin isomeereja ovat o- ja m-nitrobentsaldehydit. ==Ominaisuudet== Huoneenlämpötilassa p-nitrobentsaldehydi on kellertävää kiteistä ainetta. Yhdiste liukenee hieman veteen ja paremmin orgaanisiin liuottimiin kuten etanoliin ja aromaattisiin liuottimiin. ==Valmistus ja käyttö== p-Nitrobentsaldehydiä valmistetaan hapettamalla p-nitrotolueenia jääetikkaliuoksessa. Hapetus voidaan suorittaa elektrolyyttisesti tai käyttämällä hapettimena kromitrioksidia tai lyijydioksidia. Toinen tapa valmistaa yhdistettä on p-nitrobentsaalibromidin hydrolyysi väkevän rikkihappoliuoksen avulla.Markus Dugal: Nitrobenzene and Nitrotoluenes, Kirk-Othmer Encyclopedia of Chemical Technology, John Wiley & Sons, New York, 2005. Viitattu 20.9.2014Friedrich Brühne & Elaine Wright: Benzaldehyde, Ullmann's Encyclopedia of Industrial Chemistry, John Wiley & Sons, New York, 2011. Viitattu 20.9.2014 : p-Nitrobentsaldehydiä käytetään muiden orgaanisten yhdisteiden kuten väriaineiden ja lääkkeiden valmistamiseen. Siitä tuotettavia lääkeaineita ovat esimerkiksi asenokumaroli, kloramfenikoli ja tsolmitriptaani. ==Lähteet== Luokka:Aldehydit
Tähtisahrami

Tähtisahrami (Crocus tommasinianus) on sahramien sukuun kuuluva laji. Se on lähtöisin Kaakkois-Euroopasta ja menestyy 1 000 metrin korkeudessa. Kasvi on 7–8 cm korkea. Yhdestä mukulasta kasvaa kolmesta neljään lehteä, jotka ovat tummanvihreitä. Kukat ovat vaaleanvioletteja, pienen puoleisia ja hentoja. Tähtisahrami kukkii maaliskuulta huhtikuulle. Kasvi menestyy aurinkoisella tai puolivarjoisella kasvupaikalla kalkkipitoisessa ja ojitetussa maassa. Syksyllä on hyvä jättää puiden lehtiä kasvien päälle talvensuojaksi. Kasvia lisätään sivumukuloista, joiden sekä istutussyvyys että istutusväli on 5–10 cm. Laji sopii nurmikolle sekä puiden ja pensaiden alle. Kasvi on saanut tieteellisen nimen itävaltalaisen kasvitieteilijän Mutius von Tommasinin (1794–1879) mukaan. == Lähteet == == Aiheesta muualla == * Kassu – Kasvien suomenkieliset nimet: Tähtisahrami (Crocus tommasinianus) * Suomen Lajitietokeskus: Tähtisahrami – Crocus tommasinianus *United States Department of Agriculture (USDA): Crocus tommasinianus *UniProt, Taxonomy: Crocus tommasinianus Luokka:Sahramit
Hiili (albumi)

Hiili on Miljoonasateen nokkamiehen Heikki Salon järjestyksessään kolmas sooloalbumi, joka julkaistiin 18. huhtikuuta 2012. Albumi ottaa vahvasti kantaa albumin julkaisuhetkellä ajankohtaisiin asioihin. Nimikkokappaleesta "Hiili" kuvattiin musiikkivideo. == Kappaleet == # # # # # # # # # # # # == Kokoonpano == ;Muusikot * Heikki Salo – laulu * Janne Louhivuori – kitara, ukulele, lyömäsoittimet, taustalaulu * Anssi Salminen – kitara, mandoliini, taustalaulu * Mikko Löytty – basso * Kepa Kettunen – rummut * Janne Haavisto – shaker (kappale 9) ;Tuotanto * Janne Louhivuori – tuottaja, äänittäjä, miksaaja * Pauli Saastamoinen – masteroija * Jyri Riikonen – äänittäjä == Arvostelut == * Desibeli.net: Desibeli.net: Levyarvio * Rytmi: Rytmi: Levyarvio * Soundi: Soundi: Levyarvio == Lähteet == == Aiheesta muualla == * Hiili discogs.com -sivustolla Luokka:Heikki Salon albumit Luokka:Vuoden 2012 albumit Luokka:Janne Louhivuoren tuottamat albumit
Skotlannin Valioliigan kausi 2013–2014

Skotlannin valioliiga (Scottish Premiership) kaudella 2013-2014 pelattiin kahdentoista joukkueen sarjana. Sarjan joukkueet pelasivat ensin kolminkertaisen sarjan, jonka jälkeen joukkue jaettiin kahtia kuuden parhaan ja kuuden heikoimman joukkueen loppusarjoihin. Loppusarjoissa pelattiin yksinkertainen sarja. Ylemmän loppusarjan voittaja voitti Skotlannin mestaruuden. Skotlannin mestaruuden voitti Glasgown Celtic. == Sarjataulukko == ==Ottelut== ===Ottelut 1-22=== ===Ottelut 23–33=== ===Ottelut 34-38=== ====Ylempi loppusarja==== ====Alempi loppusarja==== ==Mestaruussarjan playoff== Mestaruussarjan playoffkierrokselle selviytyivät Mestaruussarjan sijoille 2.-4. sijoittuneet joukkueet, sekä Valioliigan 11. joukkue. ===1.kierros=== ===2.kierros=== ===Finaali=== Hamilton Academical FC nousi Valioliigaan, Hibernian putosi Mestaruussarjaan. == Lähteet == * * Luokka:Jalkapallosarjojen kausi 2013–2014/2014 2014
365 (luku)

365 (kolmesataakuusikymmentäviisi) on luonnollinen luku, jota edeltää luku 364 ja seuraa luku 366. == Matematiikassa == * 365 on puolialkuluku ja siten yhdistetty luku. * 365 on kahden jaottoman Pythagoraan kolmikon hypotenuusa: ja . * 365 on keskitetty neliöluku, koska se voidaan muodostaa kahden peräkkäisen neliöluvun summana: 13^2+14^2. * 365 on palindromi binäärijärjestelmässä (1011011012), oktaalijärjestelmässä (5558) ja 14-järjestelmässä (1C114). * 365 voidaan muodostaa kolmen peräkkäisen neliöluvun summana: 10^2+11^2+12^2. * 365 voidaan muodostaa kahden alkuluvun neliöiden summana: 19^2+2^2. == Muissa yhteyksissä == * Vuodessa on 365 päivää karkausvuosia lukuun ottamatta. * 365 Corduba on pikkuplaneetta. * Alkuperäinen seututie 365 kulki Keltin ja Voikkaan välillä. == Lähteet == Luokka: Luonnolliset luvut
Unen renki

Unen renki on Heikki Salon toinen studioalbumi, joka julkaistiin 17. maaliskuuta 2010. == Kappaleet == Kaikki kappaleet säveltänyt ja sanoittanut Heikki Salo, ellei toisin mainittu. # # # # # # # # # # # # == Kokoonpano == ;Muusikot * Heikki Salo – kitara, tuottaja * Janne Louhivuori – kitarat, koskettimet * Mikko Löytty – basso * Kepa Kettunen – rummut * Kukka Lehto – viulu * Emma Louhivuori – taustalaulut ;Tuotanto * Heikki Salo – tuottaja * Janne Louhivuori – tuottaja, äänittäjä, miksaaja * Pauli Saastamoinen – masteroija * Lauri Salo – kansikuva, valokuvat, design == Arvostelut == * Nyt.fi: Nyt.fi: Levyarvio * Soundi: Soundi: Levyarvio == Lähteet == == Aiheesta muualla == * Unen renki discogs.com -sivustolla * Unen renki Heikki Salon kotisivulla Luokka:Vuoden 2010 albumit Luokka:Heikki Salon albumit Luokka:Janne Louhivuoren tuottamat albumit
Alberton

Alberton on kaupunki Gautengin provinssissa, Etelä-Afrikassa. Kaupungin puhutuin kieli on afrikaans, jota puhuu yli 40 prosenttia väestöstä. Toiseksi puhutuin kieli on englannin kieli, jota puhuu 34,6 prosenttia kaupungin väkiluvusta. Lähin suurkaupunki on Johannesburg. ==Aiheesta muualla== Luokka:Gautengin kaupungit
Stoke

Stoke on yleisimpiä paikannimiä Englannissa. *Stoke, Cheshire *Stoke, Cheshire *Stoke, Kent *Stoke, Suffolk *Stoke-on-Trent, Staffordshire *Stoke Abbott, Dorset *Stoke Ash, Norfolk *Stoke Bardolph, Nottinghamshire *Stoke Bliss, Herefordshire *Stoke Bruerne, Northamptonshire *Stoke Canon, Devon *Stoke Climsland, Cornwall *Stoke d'Abernon, Surrey *Stoke Doyle, Northamptonshire *Stoke Ferry, Norfolk *Stoke Fleming, Devon *Stoke Gabriel, Devon *Stoke Gifford, Bristol *Stoke Golding, Leicestershire *Stoke Goldington, Milton Keynes *Stoke Hammond, Buckinghamshire *Stoke Holy Cross, Norfolk *Stoke Lacy, Herefordshire *Stoke Lyne, Oxfordshire *Stoke Mandeville, Buckinghamshire *Stoke Newington, Lontoo *Stoke upon Tern, Shropshire *Stoke Poges, Buckinghamshire *Stoke Prior, Worcestershire *Stoke Row, Oxfordshire *Stoke St Gregory, Somerset *Stoke St Mary, Somerset *Stoke St Michael, Somerset *Stoke- sub-Hamdon, Somerset *Stoke Talmage, Oxfordshire *Stoke Trister, Somerset Lisäksi: *Stoke, Kanadan Quebec
Mirjam (Raamattu)

Mirjam () oli Vanhan testamentin kertomuksissa yksi israelilaisten kolmesta johtajasta israelilaisten erä­maa­vaelluksen aikana. Mirjam syntyi Egyptissä heprealaisten orjien perheeseen. Hän oli Amramin ja Jookebedin tytär ja Mooseksen ja Aaronin sisar. Juutalaisen perimätiedon mukaan Mirjam oli se Mooseksen isosisko, joka mainitaan 1. Mooseksen kirjan 2. luvussa puhuttelemassa faaraon tytärtä, joka oli adoptoinut Mooseksen. Mirjamista kerrotaan Raamatussa vähemmän kuin veljistään. Häntä kutsutaan profeetaksi, mutta hänen profetioistaan ei kerrota. Raamatun mukaan Jumala nimitti Mirjamin, Mooseksen ja Aaronin johdattamaan israelilaiset pois Egyptistä. Kun israelilaiset olivat ylittäneet Punaisenmeren ihmeen kaupalla, Mirjam johti tamburiininsa kanssa naisten laulua samalla kun Mooses lauloi miesten mukana. Juutalaisessa perimätiedossa Mirjamia pidetään Kaalebin vaimona ja Hurin äitinä. Hurin lapsenlapsi Bezalel suunnitteli Salomon temppelin. Jotkut rabbit uskovat myös kuningas Daavidin polveutuneen Mirjamista. Yhdessä vaiheessa Mirjam haastoi veljensä Aaronin kanssa Mooseksen johtajuuden israelilaisten korpivaelluksen aikana, koska Mooses oli ottanut nubialaisen vaimon. Mirjam ja Aaron kyseenalaistivat myös sen, että Jumala puhuisi vain Mooseksen kautta. Jumala puhutteli kaikkia kolmea suoraan ja kertoi puhuvansa kasvokkain vain Mooseksen kanssa, muille unien ja näkyjen kautta. Kun Jumala oli vihastunut Mirjamille ja Aaronille näiden vaiettua Jumalan asettaman kysymyksen edessä, ja lähtenyt pois, Mirjam sairastui spitaaliin ja kalpeni. Mooses pyysi Jumalaa parantamaan Mirjamin, mutta Jumala ei tähän suostunut, vaan määräsi Mirjamin karkotettavaksi leiristä seitsemäksi päiväksi. Mirjam kuoli Kadesissa, jonne hänet myös haudattiin. Juutalaisen perimätiedon mukaan hän kuoli veljiensä tapaan Jumalan suudelmasta, sillä kuoleman enkelillä ei ollut häneen valtaa. ==Lähteet== == Aiheesta muualla == Luokka:Toisen Mooseksen kirjan henkilöt
San Vincenzo

San Vincenzo on kunta Italiassa Toscanan alueella olevassa Livornon maakunnassa. Kunta sijaitsee Tyrrhenanmeren rannalla. Tätä Livornon etäpuolella olevaa rannikkoa kutsutaan Etruskirannikoksi (Costa degli Etruschi). San Vincenzo on suosittu rantalomakohde ja siellä on huvisatama. Tirreno–Adriatico 2014 == Historiaa == thumb|left|Osa Vasarin freskosta San VIncenzon taistelu Vuonna 1567 Vasari maalasi freskon taistelusta San Vincenzossa, missä firenzeläiset joukot voittavat pisalaiset. Fresko sijaitsee Firenzessä Palazzo Vecchiossa olevassa Salone dei Cinquecenton salissa. ==Lähteet== ==Aiheesta muualla== Luokka:Livornon maakunnan kunnat
Milford Haven

Milford Haven () on pikkukaupunki Etelä-Walesissa Pembrokeshiren kreivikunnassa. Vuonna 2011 kaupungin väkiluku oli noin 14 000. Kaupunki on rakennettu syvän luonnonsataman äärelle. Siellä on toiminut sotalaivasto ja valaanpyyntialuksia. Nykyisin se on merkittävä öljysatama, sillä se on Länsi- Euroopassa yksi harvoista satamista johon pääsee tankkerilla. Kaupungin pormestarina toimi vuosina 2008–2009 John Roberts. == Lähteet == ==Aiheesta muualla== Luokka:Pembrokeshire Luokka:Walesin kunnat
Glass House – Painajainen sijaisperheessä

Glass House – Painajainen sijaisperheessä on Daniel Sackheimin ohjaama yhdysvaltalainen psykologinen trillerielokuva vuodelta 2001. Se sai pääosin negatiivisia arvosteluja ja sen lipputulot jäivät selvästi 30 miljoonan dollarin budjetin alapuolelle. Pääsyynä elokuvan taloudelliseen floppiin on pidetty sitä, että se julkaistiin vain kolme päivää New Yorkin World Trade Centerin terrori-iskujen jälkeen. == Juoni == Teini-ikäinen Ruby ja hänen pikkuveljensä Rhett jäävät orvoiksi vanhempiensa kuoltua auto-onnettomuudessa. Tällöin he pääsevät entisten naapureidensa, mukavan Glassin perheen hoiviin suureen lasitaloon. Myöhemmin paljastuu lasten perineen vanhempiensa miljoonien omaisuuden. Myös ottovanhempien käytöksestä alkaa paljastua outoja ja pelottavia piirteitä, ja lasitalon hyväntahtoinen julkisivu alkaa rakoilla. == Näyttelijät == == Aiheesta muualla == * Luokka:Vuoden 2001 yhdysvaltalaiset elokuvat Luokka:Yhdysvaltalaiset kauhuelokuvat
Yitang Zhang

Yitang Zhang (; s. 5. helmikuuta 1955) on kiinalaissyntyinen yhdysvaltalainen matemaatikko ja New Hampshiren yliopiston matematiikan professori. Zhang syntyi Pinghussa, Jiaxingissa Zhejiangin maakunnassa, jossa hän asui 13-vuotiaaksi saakka. Hän todisti Pythagoraan lauseen itsenäisesti 9-vuotiaana ja kuuli 10-vuotiaana Fermat’n suuresta lauseesta ja Goldbachin konjektuurista. Kulttuurivallankumouksen aikaan hänet ja hänen äitinsä lähetettiin maaseudulle peltotyöhön. Zhang ei käynyt lukiota, mutta aloitti opinnot Pekingin yliopistossa vuonna 1978 ja valmistui kandidaatiksi vuonna 1982 ja maisteriksi vuonna 1984. Hän sai stipendin Purduen yliopistoon, jossa hän väitteli tohtoriksi vuonna 1991. Hänen väitöskirjansa The Jacobian conjecture and the degree of field extension käsitteli Jacobin konjektuuria. Tohtoriksi väittelemisen jälkeen Zhangin oli vaikea löytää töitä, ja hän työskenteli kirjanpitäjänä ja toimitustyöntekijänä sekä motellissa Kentuckyssa ja Subway-liikkeessä kunnes vuonna 1999 hänet palkattiin lehtoriksi New Hampshiren yliopistoon. Vuonna 2014 hänestä tuli professori. Hän toimi lukukauden ajan Princetonin yliopistossa vuonna 2014, ja vuonna 2015 hän siirtyi Kalifornian yliopistoon Santa Barbaraan. Vuonna 2013 Zhang todisti, että on olemassa ääretön määrä peräkkäisten alkulukujen pareja, joiden ero on alle 70 miljoonaa. Hänelle myönnettiin vuonna 2013 Ostrowski-palkinto ja lukuteorian Cole-palkinto sekä vuonna 2014 matematiikan Rolf Schock -palkinto ja MacArthur-palkinto. ==Lähteet== Luokka:Yhdysvaltalaiset matemaatikot Luokka:Vuonna 1955 syntyneet Luokka:Elävät henkilöt
Haverfordwest

Haverfordwest () on pikkukaupunki Etelä-Walesissa Pembrokeshiren kreivikunnassa. Vuonna 2011 kaupungin väkiluku oli noin 14 000\. == Historia == Haverfordwestissa on linna joka on rakennettu noin vuonna 1120, se suojasi paikallisia asukkaita englantilaisilta ja flanderilaisilta uudisasukkailta. Englannin kuningas Henrik I kaupunkioikeudet 1200-luvun alkuvuosina. Kaupunkiin perustettiin myös augustinolaismunkkien luostari samalla vuosisadalla. Se kehittyi tärkeäksi kaupungiksi, mutta sen linna osittain purettiin vuonna 1644-45 englannin sisällissodan aikana. Vuonna 1648 Oliver Cromwell määräsi että linna on tuhottava, mutta ruudin puutteen takia määräystä ei voitu toteuttaa. == Kuvia == Tiedosto:Canol tref Hwlffordd Haverfordwest town center 10.JPG Tiedosto:Haverfordwest Quay and Old Bridge South Wales.jpg Tiedosto:Canol tref Hwlffordd Haverfordwest town center 08.JPG Tiedosto:Canol tref Hwlffordd Haverfordwest town center 05.JPG Tiedosto:Canol tref Hwlffordd Haverfordwest town center 03.JPG Tiedosto:St Thomas Church, Haverfordwest (6061).jpg == Lähteet == ==Aiheesta muualla== *Early History - Haverfordwest Town Council Luokka:Pembrokeshire Luokka:Walesin kunnat
Aberhonddu

Aberhonddu () on pikkukaupunki Etelä-Walesissa Powysin kreivikunnassa. Vuonna 2016 kaupungin väkiluku oli . == Kuvia == Tiedosto:Eglwys y Santes Fair Aberhonddu Church of St Mary, Brecon Cymru Wales 01.jpg Tiedosto:Sgwâr Bethel, Aberhonddu – Bethel Square, Brecon (5567068283).jpg Tiedosto:Eglwys y Santes Fair Aberhonddu Church of St Mary, Brecon Cymru Wales 02.jpg Tiedosto:Brecon- Aberhonddu Cathedral - geograph.org.uk - 524362.jpg == Lähteet == === Viitteet === ==Aiheesta muualla== Luokka:Walesin kunnat
Herra Heinämäki ja Leijonatuuliviiri – musiikkia elokuvasta

Herra Heinämäki ja Leijonatuuliviiri – musiikkia elokuvasta on samannimisen elokuvan soundtrack-albumi. Se julkaistiin vuonna 2011 levymerkillä Sateen ääni Oy. == Kappaleet == Kaikki kappaleet säveltäneet Janne Louhivuori ja Timo Kahilainen sekä sanoittanut Heikki Salo. # # # # # # # # # # # # # # # # # # # # # # # # ==Lähteet== Luokka:Vuoden 2011 soundtrackit Luokka:Herra Heinämäen Lato-orkesterin albumit
Mäntymesisieni

Mäntymesisieni (Armillaria solidipes tai Armillaria ostoyae)Burdsall HH Jr, Volk TJ (2008) Armillaria solidipes, an older name for the fungus called Armillaria ostoyae North American Fungi 3, 261-267. on mesisieniin kuuluva, puulla ja puiden juuristossa kasvava helttasienilaji. Se on laajalle levinnyt pohjoisella pallonpuoliskolla. Suomessa se on pohjanmesisientä ja nuijamesientä harvinaisempi. Suomessa mäntymesisieni aiheuttaa jonkin verran männyntaimien tuhoja Salpausselän alueella Hankoniemen ja Luumäen välisellä alueella. Laji on laajasti levinnyt Aasiaan, Pohjois-Amerikkaan ja Eurooppaan. Suurin lajin yksittäinen edustaja, ts. laajimmalle levinnyt yhtenäinen sienirihmasto löytyi Yhdysvaltojen Oregonista vuonna 1998. Tämän yksilön rihmasto kattaa yli kahdeksan neliökilometrin alueen ja sen arvellaan olevan vähintään 2400 vuoden ikäinen. Kyseisen eliön arvellaan olevan maapallon laajin organismi ja yksi vanhimmista. == Lähteet == == Aiheesta muualla == *Laji.fi: Mäntymesisieni — (Armillaria ostoyae) *Centre for Agriculture and Biosciences International (CABI): Armillaria ostoyae (armillaria root rot) Luokka:Mesisienet Luokka:Metsätuhot
Jealous Gods

Jealous Gods on Poets of the Fallin kuudes studioalbumi, joka julkaistiin 19. syyskuuta 2014. Se debytoi Suomen virallisen listan sijalla 1. == Kappaleet == == Arvostelut == * Keskisuomalainen: neutraaliKeskisuomalainen: Levyarvio == Lähteet == == Aiheesta muualla == * Luokka:Poets of the Fallin albumit Luokka:Vuoden 2014 albumit
A215

thumb|Lossiyhteys Syvärinniskalla. P19 on Petroskoin ja Oštan välinen maantie Karjalan Tasavallassa, Leningradin- ja Vologdan alueella Venäjällä. Vain muutaman kilometrin osuus tien eteläpäästä kulkee Vologdan alueella, jossa se risteytyy tiehen P37. Tien pituus on 160 km ja se kulkee Äänisjärven länsirantaa myöten. Se on päällystetty, paitsi alueiden välisillä raja osuuksilla, joissa on sorapinta. Syvärin ylitys tapahtuu lossilla Syvärinniskalla noin tunnin välein. Tie kulkee Syvärin pohjoispuolella entisen Vepsän kansallisen volostin läpi. Tien varrella olevia Vepsäläisiä kyliä ovat Vehkaoja, Soutjärvi, Šoksu ja Kalajoki. Kylien nimet on merkitty venäjäksi ja latinalaisin kirjaimin vepsäksi, joita suomenkielinenkin ymmärtää. Soutjärvellä tien varrella on talonpoikaismuseo. == Lähteet == Luokka:Karjalan tasavallan tiet Luokka:Venäjän valtatiet
Timo Keronen

Timo Mikko Keronen (s. 9. helmikuuta 1960 Imatra) on aktiiviuransa päättänyt suomalainen kolmiloikkaaja. Hän edusti koko uransa ajan Imatran Urheilijoita ja vastasi itse omasta valmennuksestaan. Kalevan kisoista Keronen saavutti kolmiloikan pronssia vuonna 1991. Lisäksi hän voitti sisäratojen SM-kisoista kolmiloikan hopeaa vuonna 1986. Virallissa kilpailuissa hän ei ole esiintynyt vuoden 1993 jälkeen. == Lähteet == Luokka:Suomalaiset kolmiloikkaajat Luokka:Vuonna 1960 syntyneet Luokka:Elävät henkilöt
Harri Mannermaa

Harri Juhani Mannermaa (s. 30. heinäkuuta 1959 Pulkkila) on aktiiviuransa päättänyt suomalainen kestävyysjuoksija. Seuratasolla hän edusti vuodesta vuodesta 1987 lähtien Kenttäurheilijat -58:aa ja hänen valmentajanaan toimi Reijo Kokko. Aikuisten SM-kisoista Mannermaa saavutti hopeaa maratonilta vuonna 1991. Virallisissa kilpailuissa hän ei ole esiintynyt vuoden 2011 jälkeen. == Lähteet == Luokka:Suomalaiset kestävyysjuoksijat Luokka:Vuonna 1959 syntyneet Luokka:Elävät henkilöt
Seppo Kykkänen

Seppo Tapio Kykkänen (s. 31. lokakuuta 1958 Tampere) on suomalainen kestävyysuoksija. Hän on edustanut vuodesta 1995 lähtien Tampereen Urheilijat -38:aa ja vastannut itse omasta valmennuksestaan. Aikuisten SM-tasolla Kykkänen on saavuttanut pronssia maratonilta vuonna 1991. Vuodesta 2004 lähtien hän on osallistunut lähinnä veteraanien kilpailuihin yleisen sarjan kisojen sijaan. == Lähteet == Luokka:Suomalaiset kestävyysjuoksijat Luokka:Vuonna 1958 syntyneet Luokka:Elävät henkilöt
Skotlannin Valioliiga (1998–2013)

Scottish Premier League eli Skotlannin Valioliiga, oli Skotlannin miesten jalkapallon korkein sarjataso. Sarja perustettiin vuonna 1998 Skotlannin Valiodivisioonan tilalle. Sarja lopetettiin vuonna 2013 ja sen seuraajaksi syntyi Scottish Premiership (suom. myös Valioliiga). Uusi liiga syntyi kun Korkein sarjataso yhdistettiin toisen, kolmannen ja neljännen sarjatason kanssa Scottish Professional Football Leagueksi. == Historia == Aiemmin Skotlannin jalkapalloliigan sarjasysteemi koostui kahdesta divisioonasta, 1. ja 2. divisioonasta, joiden välillä joukkueet nousivat ja putosivat. 1970-luvun puolivälissä systeemiä muutettiin siten, että liigan sarjatasojen määrä nostettiin kolmeen. 1990-luvulla perustettiin vielä neljänneksi korkein sarjataso, 3. divisioona. Vuonna 1998 ylimmän sarjatason seurat erosivat Skotlannin jalkapalloliigasta ja perustivat nykyisen Valioliigan, joka toimi vuosina 1998–2013. Tätä ennen sponsorirahat oli jaettu kaikkien jalkapalloliigan divisioonien seurojen kesken. Aluksi valioliigassa pelasi vain 10 joukkuetta, mutta sittemmin joukkueita otettiin mukaan kaksi lisää. Sarjan viimeisin pelisysteemi, jossa viimeinen kierros pelattiin kahtena kuuden joukkueen ryhmänä, astui voimaan vuonna 2000. Sarjajärjestelmä pysyi samana myös vuoden 2013 jälkeen, kun sarjat taas yhdistettiin Scottish Professional Football Leagueksi. ==Lähteet== * * * * *
Sieväsinililja

Sieväsinililja (Scilla amoena) on kevättähtien sukuun kuuluva laji. Kasvi on 15–20 senttimetriä korkea. Lehdet ilmaantuvat yleensä ennen kukkavarsia. Ne ovat tyvestä punertavia ja muodoltaan tasasoukat. Kukkavarressa on 3–6 kukkaa, jotka ovat väriltään sinisiä tai sinivioletteja ja muodoltaan tähtimäisiä. Sieväsinililja kukkii huhtikuulta toukokuulle. Kasvi menestyy sekä aurinkoisella että varjoisella kasvupaikalla, mutta maan on oltava hyvin vettä läpäisevä. Kasvia lisätään jakamalla kesän lopulla tai syksyn alussa tai istuttamalla sipuleita syys- tai lokakuussa. Istutussyvyys on 5–7 senttimetriä ja istutusväli 5–10 senttimetriä. == Lähteet == == Aiheesta muualla == * Kassu – Kasvien suomenkieliset nimet: Sieväsinililja (Scilla amoena) Luokka:Kevättähdet
Rio Rancho

Rio Rancho on kaupunki Sandovalin piirikunnassa Yhdysvalloissa. Se on New Mexicon osavaltion kolmanneksi suurin kaupunki. Pieni osa kaupungin alueesta kuuluu Bernalillon piirikuntaan. Kaupungin arvioitu asukasluku on 91 956 (2013).http://census.gov == Historia == Kaupunki on perustettu vuonna 1981. Rio Rancho kuuluu Albuquerquen metropolialueeseen. Espanjan kuningas Felipe IV lahjoitti 360 km² maata Francisco Montes Vigilille vuonna 1710. Aluetta kutsuttiin nimellä Alameda Land Grant. Vuonna 1929 Albert F. Black osti 83 km² maata ja perusti sille Seven Bar Ranchin. Blackin perhe asui savitiilestä rakennetussa talossa. Vuonna 1947 perhe rakensi alueelle pienen lentokentän. Vuonna 1962 Rio Ranch Estates alkoi kehittää aluetta asumista varten. Vuonna 1970 alueella asui alle 2 000 asukasta, ja vuoteen 1995 mennessä asukasluku oli noussut 42 000:een.http://nmcpr.state.nm.us/archives/land_grants.htm Robert Julyan (1998): The Place Names of New Mexico, s. 298 == Maantiede == Rio Rancho sijaitsee 1612 metriä merenpinnan yläpuolella.http://rioranchonm.org/index.aspx?NID=66Alueella vallitsee aroilmasto. Heinäkuu on keskimäärin kuumin kuukausi ja joulukuu kylmin. Korkein mitattu lämpötila on 41 °C vuonna 2003 ja alin −24 °C vuonna 2011.http://weather.com/weather/wxclimatology/monthly/graph/USNM0263 == Väestö == Valkoihoisten osuus väestöstä on 76,0 %, latinojen (mitä tahansa rotua; alkuperä espanjankielisessä Latinalaisessa Amerikassa tai Espanjassahttp://census.gov/prod/cen2010/briefs/c2010br-04.pdf) 36,7 %, intiaanien 3,2 %, mustien 2,9 % ja aasialaisten 1,9 % (2010). == Talous == Teknologiayhtiö Intel on kaupungin suurin työllistäjä. Muita suuria työnantajia ovat muun muassa julkiset oppilaitokset ja tietotekniikkayritys Hewlett Packard.http://albuquerque.about.com/od/neighborhoods/p/Rio-Rancho.htm == Kulttuuri == Kaupungissa järjestetään vuosittain suosittuja yleisötapahtumia: Taste of Rio Rancho tarjoaa keväisin makuelämyksiä paikallisilta ravintoloilta. Heinäkuussa pidettävää Pork & Brew -viikonlopputapahtumaa vietetään barbequen merkeissä. Lokakuun Oktoberfest tarjoaa olutta, saksalaista ruokaa ja musiikkia. == Lähteet == ==Aiheesta muualla== Luokka:New Mexicon kaupungit
Fruit of the Loom

Fruit of the Loom on yhdysvaltalainen vaatevalmistaja, joka on erikoistunut alusvaatteisiin ja muihin trikootuotteisiin. Yhtiön omistaa nykyisin suursijoittaja Warren Buffettin holdingyhtiö Berkshire Hathaway. Fruit of the Loom kuuluu maailman suurimpiin alusvaatteiden valmistajiin. Sen muita tuotteita ovat painettavat t-paidat ja fleece-vaatteet, lastenvaatteet ja naisten farkut. Yritys työllistää hieman yli 29 000 ihmistä ympäri maailmaa (vuonna 2019). Sen strategiaa leimaa vertikaalinen integraatio, mikä tarkoittaa että sen toiminnot ulottuvat valmistuksesta tukkuportaaseen ja vähittäiskauppaan. Fruit of the Loomin ohella yrityksen muita tuotemerkkejä ovat B.V.D. (Bradley, Voorhees, ja Day), Funpals, Fungals, Screen Stars ja Underoos. Fruit of the Loomin pääkonttori toimii Russell Brands -urheiluvaateyhtiön kanssa samoissa tiloissa. Berkshire Hathaway omistaa myös Russell Brandsin, jonka tuotemerkkeihin kuuluvat muun muassa Brooks Running ja Spalding. ==Historia== Fruit of the Loomin historia juontaa 1850-luvun Rhode Islandin osavaltioon Yhdysvaltain itärannikolla, jossa Robert Knight johti omistamaansa tekstiilitehdasta. Hän oli keksinyt tuotteilleen nimeksi ”Fruit of the Loom”, kangaspuiden hedelmät, joka on muunnelma raamatun psalmissa käytetystä lasta tarkoittavasta kielikuvasta ”fruit of the womb”, kohdun hedelmä.Psalmi 127:3 . Knightin ystävällä Rufus Skeelillä oli liike, joka myi Knightin tehtaiden tuotteita. Skeelin tytär oli alkanut maalata omenia kankaiden koristeiksi, ja Knight oivalsi hedelmien sopivan mainiosti hänen tavaramerkkinsä symboleiksi. Ensimmäinen tavaramerkkilaki astui Yhdysvalloissa voimaan 1871, ja Knight sai Fruit of the Loom -merkilleen järjestysnumeron 418. Yhtiön omisti aiemmin Northwest Industries, Inc., josta vuonna 1985 tuli Farley Industries, Inc.Northwest Industries Inc. The Electronic Encyclopedia of Chicago, 2005 Chicago Historical Society. Farleyn aikana Fruit of the Loomin liikevaihto viisinkertaistui noin 500 miljoonasta Yhdysvaltain dollarista 2,5 miljardiin 15 vuodessa. Kasvu kuitenkin rahoitettiin velkarahoituksella, mikä johti yhtiön vararikkoon 1999 sen tehtyä yli puolen miljardin dollarin nettotappiot. Yhtiön osakekurssi romahti 44 dollarista yhteen dollariin. Yhtiön osti miljardööri Warren Buffettin sijoitusyhtiö Berkshire Hathaway vuonna 2002 hintaan 835 miljoonaa dollaria.Buffett, Warren: Chairman's letter, Berkshire Hathaway 28.2.2002. Vuonna 2006 Buffett osti myös Russell Brands -urheiluvaateyhtiön ja seuraavana vuonna VF Corporationin alusvaatemerkin Vanity Fair Intimates, joka yhtiöitettiin nimellä Vanity Fair Brands.VF Corp. sells intimate apparel unit to Fruit of the Loom, MarketWatch 23.1.2007. ==Lähteet== ==Aiheesta muualla== * Fruit of the Loom -tuotemerkin sivusto Luokka:Berkshire Hathaway Luokka:Vaatemerkit Luokka:Yhdysvaltalaiset teollisuusyritykset
Taavi Tuokkola

Taavi Uolevi Tuokkola (17. joulukuuta 1922 Rantsila – 24. elokuuta 1985) oli suomalainen kirjailija. == Teoksia == * Niittysaunassa : novelli. Seikkailujen Maailma 3/1943 * Meteliä jäältä : novelli. Seikkailujen Maailma 6/1943 * Partisaani : novelli. Seikkailujen Maailma 10/1943 * Ikuinen vainolainen : novelli. Seikkailujen Maailma 1/1944 * Helluntaiherätyksen historiaa Oulussa ja ympäristössä ; kirj. Toivo Laurin, Taavi Tuokkola. Oulun saalemseurakunta, Oulu 1961 * Keisaria väkevämpi : historiallinen romaani Domitianuksen ajan kristittyjen vainosta. Ristin voitto, Tikkurila 1976 * Viimeinen syksy Tobolskissa. Ristin voitto, Tikkurila 1978 * Lähi-Idässä palaa. RV-kirjat, Vantaa 1980 == Lähteet == * * Kirjasampo.fi : Taavi Tuokkola * Pulpetti bibliographic section 24.3.2009 : Taavi Tuokkola == Viitteet == Luokka:Suomalaiset kirjailijat Luokka:Vuonna 1922 syntyneet Luokka:Vuonna 1985 kuolleet
Sweet Home

Sweet Home on Capcomin kehittämä ja julkaisema kauhuaiheinen roolipeli, joka julkaistiin Japanissa 15. joulukuuta 1989. Peli perustuu samannimiseen kauhuelokuvaan Sweet Home. Peliä pidetään Resident Evil-pelisarjan edelläkävijänä. Peli sisälsi merkittävästi selviytymispelin elementtejä, joita päätyi myös Resident Evil -peleihin. == Lähteet == == Aiheesta muualla == * *Peli GameFAQsin sivuilla Luokka:Vuoden 1989 videopelit Luokka:Tietokoneroolipelit Luokka:Kauhuvideopelit Luokka:Nintendo Entertainment System -pelit Luokka:Capcomin videopelit
Jukka Vähäkangas

Jukka Pekka Vähäkangas (s. 4. elokuuta 1965) on aktiiviuransa päättänyt suomalainen pikajuoksija. Hän edusti koko uransa ajan Oulun Pyrintöä ja hänen valmentajinaan toimivat Päivi Karppinen sekä Raimo Räty. Kalevan kisoista Vähäkangas saavutti hopeaa 100 metrin juoksussa vuonna 1991. Lisäksi hän oli viestijuoksun SM-kisoissa mukana voittamassa 4 × 100 metrin viestijuoksussa kahta kultaa vuosina 1990 ja 1994 sekä hopeaa vuonna 1988 ja pronssia vuonna 1989 sekä 4 × 400 metrin viestijuoksussa hopeaa vuonna 1989. Sisäratojen SM- kisoista Vähäkangas voitti pronssia 60 metrin juoksussa vuonna 1992. Kansainvälisissä kilpailuissa Vähäkangas edusti Suomea yhden kerran. Hän oli mukana Helsingissä vuonna 1994 järjestetyissä EM-kilpailuissa, joissa hän osallistui 100 metrin kilpailuun. Virallisissa kilpailuissa Vähäkangas ei ole esiintynyt vuoden 1995 jälkeen. == Lähteet == Luokka:Suomalaiset pikajuoksijat Luokka:Vuonna 1965 syntyneet Luokka:Elävät henkilöt